b'\n_START_ARTICLE_\nHemmelighetene i B-by\n_START_SECTION_\nHandling\n_START_PARAGRAPH_\nHandlingen foregikk i den oppdiktede byen \xc2\xabB-by\xc2\xbb (innspilt p\xc3\xa5 Kampen i Oslo) og tok for seg problemer med narkotika og rusproblematikk blant ungdom. Serien var laget for barn og unge, og det alvorlige budskapet var pakket godt inn slik at det ble mer forst\xc3\xa5elig for m\xc3\xa5lgruppen. Ord eller bilder av konvensjonell narkotika eller rusmidler ble derfor aldri nevnt eller vist. Ernst Bernt var imidlertid avhengig av stangselleri. Likevel var musikk, humor og intens spenning det som gjorde serien popul\xc3\xa6r._NEWLINE_Hovedrolleinnehaverne i serien er Magne Bruteig (Ernst Bernt) og Anne Nyutstumo (Kameliadamen), som sammen kjemper sammen mot skurkene i B-by.\n_START_SECTION_\nOm serien\n_START_PARAGRAPH_\nSkuespillerne i Tramteatret hadde selv de fleste rollene (58), selv om dette innebar at flere av skuespillerne fikk mange roller. Tramteatret produserte ogs\xc3\xa5 denne serien p\xc3\xa5 tidlig video-/TV-utstyr (i stedet for film), men nettopp dette gav serien sitt helt spesielle uttrykk. Musikken var, som i de andre produksjonene til Tramteateret, en viktig del av serien, og hver episode hadde en ny sang fremf\xc3\xb8rt av \xc2\xabB-bylaget Horn og Pryl\xc2\xbb. Musikken var komponert av Anders Rogg og Arne Garvang og ble fremf\xc3\xb8rt av Tramteatret.'